Adam Zagajewski

Adamas Zagajevskis (; 1945 m. birželio 21 d. – 2021 m. kovo 21 d.) – lenkų poetas, rašytojas.

 Biografija 
Gimė Lvove, tačiau jo šeima buvo priversta kraustytis iš miesto. Tuomet apsigyveno Glivicėse, kur 1963 m. baigė vidurinę mokyklą. Baigęs mokyklą, A. Zagajevskis studijavo Jogailos universitete ir 1968 m. baigė psichologijos, 1970 m. – filosofijos studijas.

Iki 1975 m. dirbo Socialinių mokslų institute. 1968 m. buvo vienas iš poetų grupės „Teraz“ (liet. „Dabar“) įkūrėjų. Kartu su Julianu Kornhauzeriu 1974 metais parašė esė rinkinį „Świat nie przedstawiony“ (Nepavaizduotas pasaulis), kuris tapo poetų grupės „Nowa Fala“ (liet. „Nauja banga“) manifestu. 

1975 m. gruodį su kitais Lenkijos intelektualais pasirašė „59 laišką“. 1976 m. pradėjo bendradarbiauti su laikraščiu „Tygodnik Powszechny“. Nuo 1982 m. gruodžio gyveno Paryžiuje. 1983 m. buvo vienas iš literatūros žurnalo „Zeszyty Literackie“ įkūrėjų. 1989 m. pradėjo dėstyti Hiustono universitete. 2002 m. grįžo į Lenkiją. Nuo 2007 m. dėstė Čikagos universitete.Halina Turkevič. Adam Zagajewski. Visuotinė lietuvių enciklopedija. 2018-09-21. Nuoroda tikrinta 2021-08-11.Adam Zagajewski - Biography, culture.pl. Nuoroda tikrinta 2021-08-11. 

 Kūryba 
Kaip poetas debiutavo 1967 metais eilėraščiu „Muzyka“ (liet. „Muzika“), publikuotu žurnale „Życie Literackie“. Vėlėsnius eilėraščius publikavo žurnaluose „Odra“ ir „Twórczość“. Emigravęs leido eilėraščius laikraštyje „Kultura“. 

Ankstyvojoje poezijoje vaizduojama tikrovė, kuri yra ideologizuota ir joje pasimetęs žmogus. Vėliau išleistuose poezijos rinkiniuose atsispindi grožio, menininkų, praeities gynimas. Be to, yra išreiškiamas gimtinės praradimas: vos gimęs A. Zagajevskis turėjo palikti gimtinę. Tai verčia jį formuoti idealaus miesto mitą, savą Jeruzalę bei tapti poetu tremtiniu, kuris amžinai yra kelyje.

Paskutinėse knygose jis rašė jaudinančias elegijas, kuriose bendrauja su mirusiais tėvais ir atsisveikina su išeinančiais draugais. A. Zagajevskis buvo gėrėjimosi, žavėjimosi grožiu, teigimo, pagrindinių egzistencinių klausimų poetas. Jis kūryboje gynė jausmų pojūtį, taip pat ir rimtį, bet neatmetė ir humoro.

A. Zagajevskio kūriniai yra išversti į albanų, bulgarų, kinų, anglų, prancūzų, vokiečių, graikų, hebrajų, vengrų, ispanų, švedų, ukrainiečių ir kitas kalbas.Halina Turkevič. Adam Zagajewski. Visuotinė lietuvių enciklopedija. 2018-09-21. Nuoroda tikrinta 2021-08-11.Adam Zagajewski - Biography, culture.pl. Nuoroda tikrinta 2021-08-11.Adam Zagajewski / Instytut Książ

 Bibliografija 
 Poezija 
 Komunikat (Pranešimas), 1972 m. 
 Sklepy mięsne (Mėsos parduotuvės), 1975 m. 
 List. Oda do wielkości (Laiškas. Odė daugybei), 1983 m. 
 Jechać do Lwowa (Važiuoti į Lvovą), 1985 m. 
 Plótno (Drobė), 1990 m. 
 Ziemia ognista (Ugninė žemė), 1994 m. 
 Trzej aniołowie (Trys angelai), 1998 m. 
 Pragnienie (Troškimas), 1999 m. 
 Powrót (Grįžimas), 2003 m. 
 Anteny (Antenos), 2005 m.. 
 Niewidzialna reka (Nematoma ranka), 2009 m. 
 Wiersze wybrane (Atrinkti eilėraščiai), 2010 m. 
 Asymetria (Asimetrija), 2014 m. 
 Lotnisko w Amsterdamie (Oro uostas Amsterdame), 2016 m. 
 Prawdziwe życie (Tikras gyvenimas), 2019 m. 

 Proza 
 Ciepło, zimno (Šilta, šalta), 1975 m. 
 Słuch absolutny (Absoliutus klausymas), 1979 m. 
 Cienka kreska (Plona linija), 1983 m. 

 Esė 
 Świat nieprzedstawiony (Nepavaizduotas pasaulis), 1974 m. 
 Drugi oddech (Antras kvėpavimas), 1978 m. 
 Solidarność i samotność (Solidarumas ir vienatvė), 1986 m. 
 Dwa miasta (Du miestai), 1991 m. 
 W cudzym pięknie (Kitas grožis), 1998 m. 
 Obrona żarliwosci (Uolumo gynimas), 2002 m. 
 Poeta rozmawia z filozofem (Poetas kalba su filosofu), 2007 m. 
 Lekka przesada (Nedidelis perdėjimas), 2011 m. 
 Poezja dla początkujących (Poezija pradedantiesiems), 2017 m. 
 Substancja nieuporządkowana (Netvarkinga medžiaga), 2019 m. 

 Vertimai į lietuvių kalbą 
 Solidarumas ir vienatvė, 2009 m.
 Orfėjo kriauklė, 2011 m.
 Du miestai, 2013 m.Halina Turkevič. Adam Zagajewski. Visuotinė lietuvių enciklopedija. 2018-09-21. Nuoroda tikrinta 2021-08-11. 

 Šaltiniai 

Kategorija:Lenkijos poetai
Kategorija:Lenkijos rašytojai